text: [{"text_idx": "#000004", "text": "Tali\u00f0 av elbilum veksur st\u00f8\u00f0ugt, eisini i\u0301 F\u00f8royum. Ti\u0301 veksur t\u00f8rvurin at flyta hesar bilar vi\u00f0 skipum eisini. Hetta setir ny\u0301ggj kr\u00f8v til vitan og mannagongdir, ti\u0301 royndir vi\u0301sa, at avbjo\u0301\u00f0ingarnar at sl\u00f8kkja battari\u0301eldar um bor\u00f0 a\u0301 skipum eru enn st\u00f8rri, enn t\u00e6r eru a\u0301 landi."}, {"text_idx": "#000005", "text": "Fyri rei\u00f0ari\u0301ini eru hetta ny\u0301ggir vandar, sum skulu greinast og handfarast a\u0301 ein tryggan og forsvarligan ha\u0301tt."}, {"text_idx": "#000006", "text": "Ho\u0301ast eldur i\u0301 el-bilum er sja\u0301ldsamt i\u0301 mun til eldar i\u0301 vanligum bilum, so vita vit, at battari\u0301eldar eru torf\u00f8rir at sl\u00f8kkja og kunnu kykna aftur langa ti\u0301\u00f0 eftir at teir, at vi\u0301sa seg, eru sl\u00f8ktir. Eitt brennandi battari\u0301 kann lata fra\u0301 s\u00e6r eitrandi gass, sum kann gera sl\u00f8kkiarbei\u00f0i\u00f0 a\u0301 dekkinum trupult."}, {"text_idx": "#000008", "text": "A\u0301byrgd og skyldur hja\u0301 rei\u00f0ari\u0301i"}, {"text_idx": "#000009", "text": "A\u0301\u00f0renn el- og hybridbilar ver\u00f0a tiknir um bor\u00f0 a\u0301 skip, ma\u0301 rei\u00f0ari\u0301i\u00f0 greina og taka st\u00f8\u00f0u til teir serligu vandar, sum kunnu standast av at hava el-battari\u0301 a\u0301 bildekkinum. Fyri hv\u00f8rt skip skal gerast ein serlig va\u0301\u00f0ameting, undir hesum hvar bilarnir skulu setast og m\u00f8guliga l\u00f8\u00f0ast, og eld- og ry\u0301mingartilbu\u0301gvingin umbor\u00f0 skal ly\u0301sast."}, {"text_idx": "#000010", "text": "Skipini hava longu ymsar m\u00f8guleikar at sl\u00f8kkja eldar umbor\u00f0, og framlei\u00f0arar arbei\u00f0a st\u00f8\u00f0ugt vi\u00f0 serligum loysnum til at sl\u00f8kkja eld i\u0301 elbilum. Rei\u00f0ari\u0301ini skulu velja sl\u00f8kkiu\u0301tger\u00f0 samsvarandi va\u0301\u00f0ametingini og mannagongdunum fyri skipi\u00f0."}, {"text_idx": "#000011", "text": "Sjo\u0301vinnusty\u0301ri\u00f0 fylgir v\u00e6l vi\u00f0 menningini a\u0301 \u00f8kinum og samskiftir vi\u00f0 rei\u00f0ari\u0301ini um tryggan flutning av el- og hybridbilum vi\u00f0 skipum."}, {"text_idx": "#000013", "text": "So skjo\u0301tt sum reglur fyri el- og hybridbilar koma i\u0301 gildi altjo\u0301\u00f0a (IMO) og i\u0301 ES, fer Sjo\u0301vinnusty\u0301ri\u00f0 at arbei\u00f0a vi\u00f0 at verkseta hesar i\u0301 samstarvi vi\u00f0 vinnuna."}, {"text_idx": "#000016", "text": "Vejledning om redningsberedskabets indsats ved brande i el- og hybridbiler (2021) sum Beredskabsstyrelsen hevur gj\u00f8rt saman vi\u00f0 Danske Beredskaber."}, {"text_idx": "#000018", "text": "Faldari vi\u00f0 verandi vitan (2022), sum Danska Beredskabsstyrelsen hevur savna\u00f0 saman um vandar og innsats, ta\u0301 eldur kemur i\u0301 el- og hybridbilar."}, {"text_idx": "#000019", "text": "Veglei\u00f0ing hja\u0301 UK um elbilar og ferjur"}]